6. ΒΑΣΙΛΙΚΟΝ ΔΙΑΤΑΓΜΑ της 17/30 Οκτ. 1946 Περί συγκροτήσεως Διοικητικού Συμβουλίου και Διοικουσών Επιτροπών Ξενοδοχειακού Επιμελητηρίου της Ελλάδος. Έχοντες υπόψη τας διατάξεις του υπ’ αριθ. 866/41 Ν.Δ/τος ως και τας διατάξεις του Α.Ν. 588/45 μετά σύμφωνον γνώμην του Διοικητικού Συμβουλίου του Επαγγελματικού Επιμελητηρίου Τουριστικών Ξενοδοχείων της Ελλάδος, προτάσει του Προέδρου της Κυβερνήσεως και μετά γνωμοδότησιν του Συμβουλίου Επικρατείας, απεφασίσαμεν και διατάσσομεν: Άρθρ.1.-Εις το Επιμελητήριον Τουριστικών Ξενοδοχείων της Ελλάδος συμμετέχουν ως μέλη αυτού και άπαντα τα Ξενοδοχεία ύπνου Δ΄ και Ε΄ τάξεως, μετονομαζομένου του Επιμελητηρίου εις «Ξενοδοχειακόν Επιμελητήριον της Ελλάδος». Άρθρ.2.-Την σύνθεσιν του Διοικητικού Συμβουλίου του Ξενοδοχειακού Επιμελητηρίου της Ελλάδος ως και των καθ’ έκαστον τμημάτων των Διοικουσών Επιτροπών, καθορίζομεν ως κάτωθι: Α΄.Διοικητικόν Συμβούλιον του Ξενοδοχειακού Επιμελητηρίου της Ελλάδος. Τούτο αποτελείται: 1.Εκ του παρά τη Γενική Γραμματεία Τουρισμού Τμηματάρχου Ξενοδοχείων και τούτου κωλυομένου υπό του Τμηματάρχου Τουριστικών Επαγγελμάτων. 2.Εξ ενός ανωτέρου υπαλλήλου του Υπουργείου Οικονομικών οριζομένου κατά τας διατάξεις του άρθρ.2 παρ.ΙΙ του υπ’ αριθ. 281/36 Α. Νόμου. 3.Εξ ενός καθηγητού της Ανωτάτης Σχολής Εμπορικών και Οικονομικών Επιστημών, οριζομένου υπό της Διευθύνσεως της Σχολής. 4.Εκ δεκαπέντε ξενοδόχων, εκλεγομένων μεταξύ των δικαιουμένων να εκλεγώσι κατά τα δια του από 10.9.1935 Δ/τος «περί εκτελέσεως του άρθρ.4 παρ.7 του Α.Νόμου «περί συστάσεως Οργανισμού Π.Ε.Τ.Ξ. διαλαμβανόμενα. Β΄.Διοικούσα Επιτροπή του Ξενοδοχειακού Επιμελητηρίου της Ελλάδος. Αύτη αποτελείται: (Εκ του παρά τη Γενική Γραμματεία Τουρισμού Τμηματάρχου Ξενοδοχείων και τούτου κωλυομένου υπό του Τμηματάρχου Τουριστικών Επαγγελμάτων και εκ τεσσάρων μελών οριζομένων υπό του Διοικητικού Συμβουλίου μεταξύ των ξενοδοχειακών μελών αυτού ανά τριετίαν και εξ ενός ανωτέρου υπαλλήλου του Υπουργείου Οικονομικών, οριζομένου κατά τας διατάξεις του άρθρ.2 παρ.ΙΙ τους υπ’ αριθ. 281/1936 Α.Νόμου). Βλ. παρ.3 άρθρ.4 Ν.Δ. 688/1948, (κατωτ. αριθ. 7). Γ΄.Διοικούσα Επιτροπή της Σχολής Τουριστικών Επαγγελμάτων. (Αναφέρεται εις την Σχολήν Τουριστικών Επαγγελμάτων περί ης βλ. ανωτ. σελ. 93). Δ΄.Διοικούσα Επιτροπή Ταμείου Προνοίας Ξενοδόχων. (Αύτη αποτελείται εκ του παρά τη Γενική Γραμματεία Τουρισμού Τμηματάρχου Ξενοδοχείων και τούτου κωλυομένου υπό του Τμηματάρχου Τουριστικών Επαγγελμάτων, εκ τριών μελών οριζομένων ανά τριετίαν υπό του Διοικητικού Συμβουλίου του Επιμελητηρίου μεταξύ των ξενοδοχειακών μελών αυτού, εξ ενός Σελ. 211 Ξενοδοχειακό Επιμελητήριο της Ελλάδας 18.Ζ.β.6 ανωτέρου υπαλλήλου του Υπουργείου Οικονομικών οριζομένου κατά τας διατάξεις του άρθρ.2 παρ.1 του υπ’ αριθ. 281/36 Α.Νόμου και εξ ενός ειδικού οριζομένου δι’ αποφάσεως του Διοικητικού Συμβουλίου του Επιμελητηρίου). Βλ. παρ.3 άρθρ.4 Ν.Δ. 688/1948, (κατωτ. αριθ. 7). Ο Πρόεδρος και Αντιπρόεδρος του Διοικητικού Συμβουλίου και των Διοικουσών Επιτροπών εκλέγονται υπό των μελών του Διοικητικού Συμβουλίου και των καθ’ έκαστον Διοικουσών Επιτροπών κατά πλειοψηφίαν των παρόντων μελών αυτών δι’ έν έτος εκάστοτε. Το Διοικητικόν Συμβούλιον του Επιμελητηρίου ως και αι καθ’ έκαστον Διοικούσαι Επιτροπαί των Τμημάτων καλούνται εις συνεδρίασιν υπό του Προέδρου ή εν περιπτώσει απουσίας ή κωλύματος υπό του Αντιπροέδρου αυτών, ευρίσκονται δε εν απαρτία παρόντων του ημίσεος πλέον ενός των μελών αυτού. Αι αποφάσεις λαμβάνονται κατά πλεοψηφίαν των παρόντων μελών, εν ισοψηφία δε υπερισχύει η ψήφος του Προέδρου. (Ο παρά τη Γενική Γραμματεία Τουρισμού Διευθυντής Ξενοδοχείων και Τουριστικών Επαγγελμάτων ασκεί παρά τω Διοικητικώ Συμβουλίω και ταις Διοικούσαις Επιτροπαίς χρέη Κυβερνητικού Επιτρόπου, αναπληρούμενος εν περιπτώσει κωλύματος ή απουσίας υπό του Τμηματάρχου Ξενοδοχείων). Βλ. ήδη άρθρ.4 παραγρ. 4 Ν.Δ. 688/1948 (κατωτ. αριθ. 7). Το Διοικητικόν Συμβούλιον και αι καθ’ έκαστον Διοικούσαι Επιτροπαί διορίζουσι τον γραμματέα αυτών μεταξύ των υπαλλήλων του Επιμελητηρίου ή των καθ’ έκαστον Τμημάτων. Άρθρ.3.-Ο αριθμός των εξ εκάστης περιφερείας αντιπροσώπων των ξενοδοχείων της χώρας, ως αύται διαλαμβάνονται εν τω από 10.9.35 Δ/τι «περί εκτελέσεως του άρθρ.4 παρ.7 του Ν.Δ/τος «περί συστάσεως Οργανισμού Π.Ε.Τ.Ξ.» ορίζεται ως κάτωθι. Εκ της Α΄ περιφερείας εκλέγονται 8 αντιπρόσωποι, εξ ων 2 εκ των ξενοδοχείων πολυτελείας και α΄ τάξεως, 1 εκ των ξενοδοχείων β΄ τάξεως, 1 εκ των ξενοδοχείων γ΄ τάξεως, 2 εκ των ξενοδοχείων δ΄ τάξεως και 2 εκ των ξενοδοχείων ε΄ τάξεως. Εκ της Β΄ περιφερείας εκλέγονται 3 αντιπρόσωποι, εξ ων 2 εκ των μέχρι γ΄ τάξεως ξενοδοχείων και 1 εκ των δ΄ και ε΄ τάξεως τοιούτων. Εκ της Γ΄ περιφερείας εκλέγονται 2 αντιπρόσωποι εξ ων 1 εκ των μέχρι γ΄ τάξεως ξενοδοχείων και ο έτερος εκ των δ΄ και ε΄ τάξεως τοιούτων. Ομοίως εκλέγονται 2 αντιπρόσωποι εξ ων εις εκ των ξενοδοχείων των λουτροπόλεων και είς εκ των θερινών διαμονών. Σελ. 212 Αι διατάξεις του ως άνω από 10.9.35 Δ/τος θέλουσιν ισχύσει και δια την ρύθμισιν των ζητημάτων του εκλέγειν και εκλέγεσθαι περί θητείας και προσόντων των αντιπροσώπων, τρόπου και χρόνου εκλογής ως και δια πάσαν άλλην λεπτομέρειαν αφορώσαν την λειτουργίαν του Διοικητικού Συμβουλίου ως και των Διοικουσών Επιτροπών μη καθοριζομένων δια του παρόντος ή των εν ισχύϊ Νομοθετικών διατάξεων. Ενστάσεις κατά της διενεργείας και του κύρους της εκλογής των αντιπροσώπων παρά τω Διοικητικώ Συμβουλίω του Επιμελητηρίου, δι’ οιονδήποτε λόγον, κρίνει οριστικώς και τελεσιδίκως ο Γενικός Γραμματεύς Τουρισμού μετά γνώμην της Διευθύνσεως Ξενοδοχείων και Τουριστικών Επαγγελμάτων. Άρθρ.4.-Η διενέργεια της εκλογής του νέου Διοικητικού Συμβουλίου και Διοικουσών Επιτροπών θέλει γίνει εντός τετραμήνου από της δημοσιεύσεως του παρόντος. Εις τον Ημέτερον Πρόεδρον της Κυβερνήσεως ανατίθεμεν την δημοσίευσιν και εκτέλεσιν του παρόντος. 18.Ζ.β.6 Ξενοδοχειακό Επιμελητήριο της Ελλάδας 